CELEX: 32006R1578
Language: hr
Date: 2006-10-19 00:00:00
Title: Uredba Komisije (EZ) br. 1578/2006 od 19. listopada 2006. o razvrstavanju određene robe u kombiniranu nomenklaturu

02/Sv. 014
            
            
               HR
            
            
               Službeni list Europske unije
            
            
               228
            
         32006R1578
   
               L 291/3
            
            
               SLUŽBENI LIST EUROPSKE UNIJE
            
            
               19.10.2006.
            
         
      UREDBA KOMISIJE (EZ) br. 1578/2006
   od 19. listopada 2006.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga ovoj Uredbi potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.
            
         
               (4)
            
            
               Primjereno je da u skladu s člankom 12. stavkom 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2) korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. listopada 2006.
      
         
            Za Komisiju
         
         László KOVÁCS
         
         
            Član Komisije
         
      
   
   
      (1)  SL L 256, 7.9.1987., str. 1. Uredba kako je zadnje izmijenjena Uredbom Komisije (EZ) br. 996/2006 (SL L 179, 1.7.2006., str. 26.).
   
      (2)  SL L 302, 19.10.1992., str. 1. Uredba kako je zadnje izmijenjena Uredbom (EZ) br. 648/2005 Europskog parlamenta i Vijeća (SL L 117, 4.5.2005., str. 13.).
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               
                           1.
                        
                        
                           Membranska tipkovnica (dimenzija: približno 65 × 40 × 1 mm) izrađena od polikarbonata, bez ikakvih električki provodljivih dijelova. Proizvod ima odlivene tipke s jedne strane i neprovodive kontaktne iglice s druge strane.
                           Proizvod ima tiskana velika slova na tipkama koja čine alfanumeričku tipkovnicu, pozivnu dugmad i druga svojstva karakteristična za mobilne telefone.
                        
                     
            
               8529 90 40
            
            
               Razvrstavanje se utvrđuje u skladu s Općim pravilima 1. i 6. o tumačenju kombinirane nomenklature, napomenom 2.(b) uz odjeljak XVI. i tekstom oznaka KN 8529, 8529 90 i 8529 90 40.
               Konstrukcija tipkovnice, posebno oblik, kao i smještaj, izgled i tiskana slova dovode do razvrstavanja tipkovnice pod oznaku KN 8529 90 40 kao dio koji se koristi isključivo, ili u načelu, s uređajima iz tarifnog broja 8525.
            
         
               
                           2.
                        
                        
                           Par napuhanih plastičnih prstenova, svaki s dvije zračne komore.
                           Oblikovani su da ih djeca nose oko ruke sa svrhom održavanja na površini u plitkoj vodi.
                           Njihova izvedba ne pruža razinu zaštite u svrhu spašavanja ili sigurnosti.
                        
                     
            
               9506 29 00
            
            
               Razvrstavanje se utvrđuje u skladu s Općim pravilima 1. i 6. o tumačenju kombinirane nomenklature i tekstom oznaka KN 9506 i 9506 29 00.
               Zbog svoje izvedbe proizvod ne posjeduje razinu zaštite koja se zahtijeva za sigurnosni pojas ili pojas za spašavanje ili prsluk za spašavanje za potrebe spašavanja života (materijal izrade).
               Proizvod je više od igračke pa se isključuje iz tarifnog broja 9503.
               Budući da je proizvod dovoljno siguran da održi dijete iznad vode, razvrstava se pod oznaku KN 9506 29 00.